ส่วนที่ 1 การประกอบธุรกิจ

นโยบายและภาพรวมการประกอบธุรกิจ

1.1.ภาพรวมการประกอบธุรกิจ

บมจ.ดี.ที.ซี.อินดัสตรี่ส์ เป็นบริษัทจดทะเบียนที่ประกอบธุรกิจโรงงานอุตสาหกรรม
ผลิตสินค้าเครื่องเขียนออกจำหน่าย ภายใต้เครื่องหมายการค้า คำว่า LANCER , CANDY ,
CHEETAH , CLASSMATE และ GOLDMEDAL เป็นต้น ได้เริ่มต้นประกอบธุรกิจมาตั้งแต่ปี
พ.ศ.2506
แรกเริ่มผู้ก่อการมีวัตถุประสงค์เพียงเพื่อการนำเข้าผลิตภัณฑ์ปากกาลูกลื่นซึ่งผลิตในยุโรปมาจัดจำหน่าย

1.2. พัฒนา ความก้าวหน้าที่ยั่งยืน

เมื่อผู้บริหารของ บมจ.ดี.ที.ซี.อินดัสตรี่ส์ ได้ใช้ความพยายามในการบริหารจัดการ
และพัฒนาการประกอบธุรกิจ จนถึงปี พ.ศ.2514 ฝ่ายโรงงานอุตสาหกรรมของบริษัท
ก็สามารถผลิตปากกาลูกลื่นขึ้นได้เองเป็นรายแรกของประเทศ บริษัทฯ ได้สร้างสมเทคโนโลยี
และสร้างสรรค์ทรัพย์สินทางปัญญา ทั้งลิขสิทธิ์
เครื่องหมายการค้าและสิทธิบัตรแบบผลิตภัณฑ์สินค้าที่ผู้บริหารและบุคลากรของบริษัทฯคิดค้นและสร้างสรรค์ขึ้นมากันได้เอง

บริษัทฯ เป็นผู้ผลิตตัวด้ามปากกา ไส้ปากกา และหัวปากกา จากการคิดสร้างสรรค์ออกแบบผลิตภัณฑ์
และทำแม่พิมพ์ขึ้นเอง นับเป็นการผลิตที่ครบวงจรแต่เพียงผู้เดียวในประเทศ บริษัทฯได้ลิขสิทธิ์
และได้จดสิทธิบัตรแบบผลิตภัณฑ์ ตลอดทั้งเครื่องหมายการค้าที่มีคุณค่าไว้กับกรมทรัพย์สินทางปัญญา
กระทรวงพาณิชย์มากมาย ผลิตภัณฑ์เครื่องเขียนของบริษัทฯ จึงเป็นสินค้าที่มีทั้งรูปแบบที่สวยงาม
เหมาะสม และมีคุณภาพ อยู่ในมาตรฐานที่ดี จนเป็นที่นิยมเชื่อถือ ของผู้บริโภคอย่างกว้างขวาง
ทั้งในประเทศและต่างประเทศ

โดยเฉพาะเครื่องหมายการค้า คำว่า LANCER
นับเป็นเครื่องหมายการค้าที่มีชื่อเสียงติดตลาดมานานจนถึงบัดนี้ และต่อไปในอนาคต
บริษัทยังจดสิทธิบัตรการออกแบบผลิตภัณฑ์ของสินค้าเครื่องเขียนหลายแบบด้วยกัน
ไว้กับทางการของประเทศต่าง ๆ ทั่วโลกอีกด้วย

บริษัทฯได้ผลิตสินค้า เพื่อจัดจำหน่ายอย่างมีคุณธรรม ได้รักษาระดับมาตรฐานของผลิตภัณฑ์ มีคุณภาพดี
มีระยะเวลาใช้งานยาวนาน สวยงาม คุ้มค่าตลอดมา
เป็นเหตุให้ปัจจัยเสี่ยงของการประกอบธุรกิจลดน้อยลง ทั้งนี้เพราะทีมงานของบริษัท
มีวิสัยทัศน์ที่กว้างไกล มีการค้นคว้าวิจัยและพัฒนาเทคโนโลยีที่ก้าวหน้าต่อไป

การประกอบการของบริษัท มีกระบวนการผลิตที่ไม่มีผลกระทบต่อสิ่งแวดล้อม
เพราะโรงงานใช้เครื่องจักรที่ผลิต ไม่มีมลภาวะที่เป็นเสียง กลิ่น ก๊าซ ควัน น้ำเสีย
หรือกากน้ำมันเสียที่จะต้องถ่ายออกมาแต่ประการใด
บริษัทมีเจ้าหน้าที่ของกรมโรงงานอุตสาหกรรมและอนามัยเขตมาตรวจสอบอยู่ทุกระยะและต่อเนื่อง

สินทรัพย์ในการประกอบธุรกิจของบริษัทมีมูลค่าสูง โครงสร้างทางการเงินมั่นคง
ข้อพิพาททางกฎหมายไม่มี ฐานะการเงินและผลการดำเนินการอยู่ในระดับปกติ
มีรายการระหว่างกันแต่เฉพาะเพื่อให้เกิดประโยชน์แก่บริษัทและอยู่ในข้อยกเว้นให้ทำได้
การจัดการและการควบคุมภายในมีมาตรฐานดี

บมจ.ดี.ที.ซี.อินดัสตรี่ส์ ประกอบธุรกิจในด้านอุตสาหกรรม
ผลิตสินค้าเครื่องเขียนประเภทปากกาลูกลื่น ปากกาเคมี ดิน สอดำ ดินสอสี และอื่น ๆ
เพื่อจำหน่ายในตลาดภายในประเทศ และส่งออกไปขายในต่างประเทศ

1.3.การค้นคว้าวิจัย บมจ.ดี.ที.ซี.อินดัสตรี่ส์
ได้เริ่มต้นผลิตปากกาภายใต้เครื่องหมายการค้าของตนเองขึ้นมาคือ เครื่องหมายการค้า LANCER
ได้ทำการศึกษาถึงความต้องการของผู้บริโภค
แล้วนำมาออกแบบเป็นผลิตภัณฑ์ปากกาที่มีรูปร่างสวยงาม คุณภาพดี เหมาะสมกับการใช้งาน
บริษัทได้มีการปรับปรุงคุณภาพปากกาเคมีไม่ให้มีการรั่วซึม โดยทำการศึกษาอย่าง

ละเอียดถึงเรื่องปัญหาน้ำหมึก โดยเฉพาะคุณภาพของผลิตภัณฑ์ปากกาลูกลื่นได้ปรับปรุงพัฒนาหัวปากกา
และส่วนประกอบต่าง ๆ จนกระทั่งสามารถคิดค้นเทคนิคเฉพาะของบริษัทที่ทำให้หัวปากกาน้ำหมึก
และส่วนของตัวปากกามีกลไกที่สามารถทำงานได้อย่างสอดคล้องประสานกันอย่างเหมาะเจาะที่สุด

1.4.วิสัยทัศน์

บมจ.ดี.ที.ซี.อินดัสตรี่ส์ “มุ่งสู่การเป็นผู้นำ
ในการผลิตสินค้าเครื่องเขียนและเครื่องใช้สำนักงานที่มีคุณภาพ
โดยนำนวัตกรรมและเทคโนโลยีใหม่มาใช้ ด้วยการบริหารจัดการที่ดี
เพื่อความเจริญก้าวหน้าอย่างต่อเนื่อง”

1.5.พันธกิจ บมจ.ดี.ที.ซี.อินดัสตรี่ส์ มี พันธกิจ –วัตถุประสงค์ คือ ผลิตสินค้าที่มีคุณภาพสูง
เพื่อตอบสนองความ ต้องการของลูกค้าและให้เกิดความพอใจสูงสุด
พัฒนาขีดความสามารถในการแข่งขัน ทั้งตลาดภายในประเทศ และต่างประเทศมากขึ้น
อันจะนำไปสู่การเพิ่มมูลค่าให้กับผู้ถือหุ้น ดูแล ให้ความเป็นธรรมแก่พนักงาน
และลูกจ้างตามกรอบแห่งกฎหมายสรรหาระบบการผลิตที่ไม่ก่อให้เกิดมลภาวะทำลายสิ่งแวดล้อมทางธรรมชาติที่ดีประกอบธุรกิจด้วยความโปร่งใสและเสียภาษีให้แก่รัฐโดยไม่มีการหลีกเลี่ยง

1.6. เป้าหมายการดำเนินธุรกิจ บมจ.ดี.ที.ซี.อินดัสตรี่ส์ โดยกรรมการบริหาร
มีเป้าหมายที่จะขยายการตลาดให้ได้เพิ่มและกว้างขวางมากขึ้น โดยเพิ่มการขายปากกาพิมพ์ชื่อ
เพิ่มผลิตภัณฑ์เครื่องเขียนประเภทอื่นเพื่อให้ครบวงจรของอุปกรณ์เครื่องเขียน
หาช่องทางจัดจำหน่ายหัวปากกาทั้งในและนอกประเทศ ด้านการผลิตมีแผนพัฒนาเทคโนโลยี
การจัดหาวัตถุดิบและการจัดการเพื่อลดต้นทุน
เพิ่มประสิทธิภาพในการผลิตเพื่อการประกอบธุรกิจได้มีฐานะที่มั่นคง มีความเป็นปึกแผ่น

1.7.โครงสร้างการลงทุนถือหุ้นในบริษัทย่อย เงินลงทุนในบริษัทย่อย ประกอบด้วย

+----------------+---------+---------+------------+-----------+-----+
| บริษัท           | ประเ    | ทุน      | สัด         | วิธีราคาทุน  | เ   |
|                | ภทกิจการ | ชำระแล้ว | ส่วนเงินลงทุน |           | งินป |
|                |         |         |            | 31 ธันวาคม | ันผล |
|                |         |         | ร้อยละ      | 2557      |     |
|                |         |         | /หน่วย(บาท) |           |     |
+----------------+---------+---------+------------+-----------+-----+
| บจ             | ซื้อม     | 12,000  | 99.00      | 14,       | -   |
| .อาทิตย์เกรียงไกร | า-ขายไป | ,000.00 |            | 850,000.- |     |
+----------------+---------+---------+------------+-----------+-----+
| บ              | ซื้อม     | 15,000  | 99.00      | 11,       | -   |
| จ.ไดเรคท์เทรดดิ้ง | า-ขายไป | ,000.00 |            | 880,000.- |     |
+----------------+---------+---------+------------+-----------+-----+
| หัก             |         |         |            | -         | -   |
| ค่า             |         |         |            |           |     |
| เผื่อการด้อยค่าของ |         |         |            |           |     |
+----------------+---------+---------+------------+-----------+-----+
| เงินลงท         |         |         |            | 26,7      |     |
| ุนในบริษัทย่อย-สุทธิ |         |         |            | 30,000.00 |     |
+----------------+---------+---------+------------+-----------+-----+

ลักษณะการประกอบธุรกิจ

การประกอบธุรกิจ ไม่อาจแบ่งสายผลิตภัณฑ์ออกได้ชัดเจน
เพราะผลิตอยู่ด้วยกันและจำหน่ายไปให้ผู้ค้าส่ง ค้าปลีกด้วยกัน เป็นสายผลิตภัณฑ์เครื่องเขียน คือ
ปากกาลูกลื่น ซึ่งมีหลายแบบ ภายใต้เครื่องหมายการค้าที่สำคัญคือ LANCER และ CANDY
บริษัทยังเป็นผู้ผลิตปากกาเคมีหลายประเภท ได้แก่ ปากกาเขียนแผ่นใส
ปากกาสีสะท้อนแสงเน้นข้อความ และปากกาเขียนกระดานขาว เป็นต้น
เครื่องเขียนและเครื่องใช้สำนักงานอื่น ๆ อาทิ ดินสอดำ ดินสอสี แท่นประทับตรา
ถาดใส่เครื่องเขียน ยางลบ แฟ้มเอกสาร เป็นต้น

โครงสร้างรายได้ ลักษณะรายได้ ของบริษัท ดี.ที.ซี.อินดัสตรี่ส์ จำกัด(มหาชน) ณ.วันที่ 31
ธันวาคม 2556

+-----------------+--------+------+-----+-------+-----+-------+-----+
| ดำเน            | %      | 2557 | %   | 2556  | %   | 2555  | %   |
| ินการโดยกลุ่ม/ธุรกิจ | กา     |      |     |       |     |       |     |
|                 | รถือหุ้นข | ร    |     | รายได้ |     | รายได้ |     |
| /สายผลิตภัณฑ์      | องบริษัท | ายได้ |     |       |     |       |     |
+-----------------+--------+------+-----+-------+-----+-------+-----+
| บม              | 100    | 201  | 85  | 22    | 87  | 23    | 89  |
| จ.ดี.ที.ซี.อินดัสตรี่ส์ |        | ,821 | .71 | 2,557 | .89 | 6,107 | .34 |
|                 |        |      |     |       |     |       |     |
| รายไ            |        | 12   | 5   | 1     | 4   | 1     | 5   |
| ด้ขายภายในประเทศ |        | ,274 | .21 | 2,094 | .78 | 3,618 | .15 |
|                 |        |      |     |       |     |       |     |
| ปากกาลูกลื่น       |        | 13   | 5   | 1     | 4   | 7,271 | 2   |
|                 |        | ,117 | .57 | 1,613 | .59 |       | .77 |
| อื่น ๆ            |        |      |     |       |     | 7,297 |     |
|                 |        | 8    | 3   | 6,959 | 2   |       | 2   |
| รา              |        | ,251 | .51 |       | .74 |       | .74 |
| ยได้ขายต่างประเทศ |        |      |     |       |     |       |     |
|                 |        |      |     |       |     |       |     |
| ปากกาลูกลื่น       |        |      |     |       |     |       |     |
|                 |        |      |     |       |     |       |     |
| อื่น ๆ            |        |      |     |       |     |       |     |
+-----------------+--------+------+-----+-------+-----+-------+-----+

2.1.ลักษณะผลิตภัณฑ์

บมจ.ดี.ที.ซี.อินดัสตรี่ส์ เป็นผู้ประกอบธุรกิจผลิตสินค้าประเภทเครื่องเขียน ได้แก่ปากกาลูกลื่น
เป็นสินค้าหลัก ที่ตอบสนองความต้องการของผู้บริโภคทุกวัยและทุกลักษณะ
ทุกระดับงานเขียนในรูปแบบทั้งที่เป็นฝาครอบและแบบกดปุ่ม
ด้วยการจัดจำหน่ายทั้งในประเทศและต่างประเทศ สินค้าเครื่องเขียนอื่น คือ ปากกาเคมี ดินสอดำ
ดินสอสี และแท่นประทับตรา เป็นสินค้าเสริม ที่ลูกค้าสั่งซื้อไปจัดจำหน่ายให้
ตามความต้องการใช้ของผู้บริโภคอีกด้วย

ผลิตภัณฑ์ ซึ่งเป็นสินค้า ที่บมจ.ดี.ที.ซี.อินดัสตรี่ส์ ผลิตออกจำหน่าย คือ เครื่องเขียน
ผลิตภัณฑ์ส่วนใหญ่เป็นปากกาลูกลื่น แบบต่าง ๆ มากกว่า 15 แบบ ตามที่ได้ดังกล่าวมาแล้วว่าบริษัทฯ
เป็นบริษัทจดทะเบียนที่ดำเนินธุรกิจประเภทโรงงานอุตสาหกรรม
ทำการผลิตสินค้าประเภทเครื่องเขียนได้แก่ปากกาลูกลื่น ปากกาเคมี ดินสอดำดินสอสี
และแท่นประทับตรา เริ่มต้นก่อการมาตั้งแต่ปี พ.ศ.2506 ในระยะเริ่มแรกได้เป็นผู้นำเข้าสินค้าหลัก
คือผลิตภัณฑ์ปากกาลูกลื่น BIC ซึ่งผลิตในประเทศฝรั่งเศสมาจัดจำหน่าย

ต่อมาในปี พ.ศ. 2514 ได้ก่อตั้ง บริษัท ดี.ที.ซี.อินดัสตรี่ส์ จำกัด เพื่อทำการผลิตปากกาลูกลื่นขึ้น
เพื่อจำหน่ายให้แก่

ผู้บริโภคโดยบริษัทได้ใช้ความพยายามในการคิดค้น สร้างสรรค์ผลผลิตที่มีคุณภาพมาตรฐาน
จนได้รับความนิยมความเชื่อถือ

จากผู้บริโภคจำนวนมาก และการพัฒนารูปแบบผลิตภัณฑ์ปากกาลูกลื่น รูปแบบใหม่ ๆ มาผลิต
ให้มีคุณภาพดีได้ โดยริเริ่ม

ทำตัวด้ามปากกา ทำไส้ปากกาและหัวปากกาจากการคิดทำแม่พิมพ์ขึ้นผลิตเองจนครบวงจร
ซึ่งเป็นการผลิตในประเทศไทยได้

แต่ผู้เดียว
ได้สร้างสมทรัพย์สินทางปัญญาขึ้นมาด้วยคุณธรรมและได้รักษาระดับมาตรฐานของผลิตภัณฑ์สินค้าให้มีคุณภาพดี
มีระยะเวลาใช้งานได้นาน สวยงามคุ้มค่า

อีกทั้งบริษัท ยังได้สร้างสมชื่อเสียงและความนิยมในสินค้า ซึ่งใช้เครื่องหมายการค้า LANCER,
CANDY, CLASSMATE เป็นต้น เช่น LANCER SPIRAL 825, LANCER CLIC 878, CANDY
COMPACT 383 มีชื่อเสียงแพร่หลายทั้งภายในและนอกประเทศ
บริษัทได้พิทักษ์และสงวนสิทธิ์ในลิขสิทธิ์และสิทธิบัตรที่บริษัทและบริวารได้สร้างสรรค์ขึ้น
ซึ่งได้จดทะเบียนไว้กับทางราชการทั้งภายในประเทศและต่างประเทศ
โดยถือเป็นหลักการที่สำคัญตลอดมา ในปี 2550 บมจ.ดี.ที.ซี.อินดัสตรี่ส์
ประกอบธุรกิจทั้งในส่วนของการผลิตสินค้าจำหน่ายในประเทศและเป็นผู้ส่งออกไปจำหน่ายต่างประเทศ

การประกอบธุรกิจของแต่ละสายผลิตภัณฑ์ การประกอบธุรกิจของ บมจ.ดี.ที.ซี.อินดัสตรี่ส์
และบริษัทย่อย มีการประกอบอุตสาหกรรมผลิตสินค้าเครื่องเขียน ประเภทปากกาลูกลื่นเป็นส่วนใหญ่
เป็นการผลิตเครื่องเขียน เพื่อจัดจำหน่าย แต่เนื่องจากการผลิตเครื่องเขียนอื่น
ยังผลิตและจำหน่ายไม่มาก จึงไม่อาจแบ่งสายผลิตภัณฑ์ออกได้ชัดเจน

2.2.การตลาดและภาวะการแข่งขัน

บมจ.ดี.ที.ซี.อินดัสตรี่ส์
มีนโยบายในการตั้งราคาสินค้าที่บริษัทผลิตออกจำหน่ายให้มีความเป็นธรรมต่อผู้บริโภคอย่างแท้จริง
ได้แสดงราคาขายโดยได้พิมพ์ไว้และปรากฏอยู่ที่ฉลากตามกฎหมายที่ว่าด้วยฉลากสินค้า
ลูกค้าเป้าหมายที่เป็นร้านค้าปลีก ห้างสรรพสินค้าทุกแห่งต้องขายสินค้าให้ผู้บริโภคตามราคานั้น

บมจ.ดี.ที.ซี.อินดัสตรี่ส์ มีการจัดส่งเสริมการขายแข่งขันด้านราคา แจก แถม การให้ส่วนลด
ทั้งนี้การกำหนดการส่งเสริมการขายต่างๆ ขึ้นอยู่กับสภาวะการตลาด การเพิ่มขึ้นลดลงของต้นทุน
ตามสภาพทางเศรษฐกิจตลอดทั้งแบบ รุ่นประเภท คุณภาพของสินค้าด้วย

2.3. การจัดจำหน่ายในประเทศ

บริษัทจำหน่ายสินค้าที่ผลิตได้ไปยังห้างสรรพสินค้า (Modern Trade) ร้านค้าปลีก ร้านค้าส่งทั่วไป
สำหรับ ห้าง สรรพสินค้า เป็นการจำหน่ายภายในประเทศ มีสัดส่วนประมาณร้อยละ 86 – 90
ของยอดขายรวม บริษัทไม่ได้แต่งตั้งตัวแทน

จำหน่ายอีกทอดหนึ่ง แต่ได้ดำเนินนโยบายการขายสินค้าของบริษัทให้สามารถเข้าถึงลูกค้าได้ทุกกลุ่ม
โดยได้มีการขยายช่องทางการจำหน่ายไปยังกลุ่มลูกค้า Modern Trade เช่น ห้างสรรพสินค้า และ
Discount Store
เพิ่มมากขึ้นก็เพื่อให้บริษัทสามารถครองส่วนแบ่งการตลาดได้มากเท่าที่ทำได้อย่างยาวนานและถาวรให้มากที่สุด

เรื่องการตลาดในประเทศนั้น ลูกค้าทั่วไปสามารถพบเห็นตราสินค้าจากสื่อโฆษณาอย่างต่อเนื่อง
ซึ่งบริษัทเน้นการ สร้างปฏิสัมพันธ์กับกลุ่มเป้าหมาย โดยเน้นตราสินค้าปากกา LANCER
เป็นตัวนำเพื่อให้เกิดความชื่นชอบในตราสินค้า (brand preference) ผ่านสื่อต่าง ๆ คือ วิทยุ
โทรทัศน์ ป้าย out door รวมถึงการทำ Road Show
เข้าไปจัดกิจกรรมในสถาบันการศึกษาเป็นการเข้าถึงกลุ่มผู้บริโภคเพื่อให้เกิด Demand
ซึ่งบริษัทได้ให้ความสำคัญและใช้งบทางด้านการโฆษณาเป็นอันดับหนึ่ง
ของสินค้าประเภทเดียวกันถึงปีละประมาณ 20 ล้านบาท
ด้วยผลของการลงทุนทางด้านโฆษณาดังกล่าว
ทำให้บริษัทสามารถครองส่วนแบ่งทางการตลาดเป็นอันดับหนึ่ง โดยมีส่วนแบ่งทางการตลาดสูงถึง
30% ตลอดมา

ปัญหาเรื่องการตลาดภายในประเทศ
ที่สืบเนื่องมาจากการปรับลดอัตราภาษีอากรขาเข้าของสินค้าจำพวกเดียวกัน กับที่บริษัทผลิต
ตามเงื่อนไขของสนธิสัญญา แกตต์ ซึ่งได้กำหนดให้ทุกประเทศในภูมิภาคเอเชีย
ปรับลดอัตราภาษีสินค้าสำเร็จรูปลงเหลือ 5% ในปี 2543
ซึ่งมีผลให้ผู้ประกอบการรายใหม่นำเข้าสินค้าปากกาแฟชั่นใหม่ ๆ
จากประเทศจีนเข้าสู่ตลาดอย่างไม่ขาดระยะ
ตามช่องทางการจำหน่ายในร้านค้าประเภทรถเข็นในห้างสรรพสินค้า และร้าน Gift shop
ซึ่งเป็นที่นิยมของลูกค้ากลุ่มวัยรุ่น
เมื่อเราไม่มีสินค้าในกลุ่มนี้เราจึงขาดโอกาสที่จะทำยอดขายได้ในสินค้ากลุ่มนี้
ทำให้ยอดขายของบริษัทลดลง และการเปลี่ยนแปลงอย่างรวดเร็วในลักษณะของการบริโภคสินค้า
ของกลุ่มเป้าหมาย เช่น กลุ่มวัยรุ่น และนักศึกษา
จะหันมาบริโภคปากกาที่มีรูปแบบและสีสันตามสมัยแฟชั่นนิยม
จากลักษณะการบริโภคเช่นนี้จะส่งผลต่อรูปแบบของผลิตภัณฑ์ที่ต้องการการปรับเปลี่ยนอย่างรวดเร็วมากขึ้น

นอกเหนือจากผลิตภัณฑ์หลัก คือ ปากกา LANCER และปากกาใน BRAND NAME อื่นๆ
ของบริษัทเองแล้ว บริษัทยังได้มีการนำเข้าสินค้าบางผลิตภัณฑ์จากต่างประเทศ
เพื่อที่จะตอบสนองความต้องการของลูกค้าทางด้านรูปลักษณ์และสีสันแปลกใหม่
พร้อมกับเพิ่มการผลิตสินค้าในกลุ่มเครื่องเขียนให้ครบวงจรมากยิ่งขึ้น เช่น ลวดเย็บกระดาษ
ดินสอสีไม้ ดินสอไม้ ยางลบ สีเทียน ซึ่งเมื่อลูกค้าประทับใจในสินค้าปากกา LANCER
ก็สามารถที่จะเลือกซื้อสินค้าตัวอื่นของบริษัท ฯ ได้ด้วยคู่แข่งขันหลักได้แก่ HORSE (ตราม้า)
REYNOLDS ,TEX , PENCOM

การจัดหาผลิตภัณฑ์หรือบริการลักษณะการจัดให้ได้มาซึ่งผลิตภัณฑ์ บมจ.ดี.ที.ซี.อินดัสตรี่ส์
ไม่ได้จัดหาผลิตภัณฑ์มาเพื่อจำหน่าย แต่เป็นผู้ผลิตสินค้าขึ้นเอง
โดยโรงงานและเครื่องจักรที่มีประสิทธิภาพตามศักยภาพของเครื่องจักร
มีการใช้กำลังการผลิตเพียงประมาณร้อยละ 20 ของกำลังการผลิตเต็มที่
ตามสถิติและปริมาณการผลิตได้จริงดังนี้

2.4. การจัดจำหน่ายในต่างประเทศ

ในปัจจุบันบริษัทฯได้จำหน่ายสินค้าไปยังต่างประเทศ มีลูกค้าเป้าหมาย
ลักษณะเดียวกับการขายในประเทศ ส่วนใหญ่จะได้รับการติดต่อจากลูกค้าเป้าหมายโดยตรง
และมีผู้แทนจำหน่ายในเกือบทุกประเทศ ผลิตภัณฑ์ของบริษัท
ได้จัดจำหน่ายทั้งในประเทศและส่งออกไปจำหน่ายในต่างประเทศ
มีจำนวนลูกค้าที่เพิ่มขึ้นอยู่ตลอดเวลา
ทำให้อุตสาหกรรมประเภทนี้ยังคงมีแนวโน้มเติบโตต่อไปได้เรื่อยๆ ตามปัจจัยสำคัญดังนี้ คือ
อัตราการเติบโตของประชากรโลกที่ยังคงสืบเนื่องต่อไปอย่างคงที่
จำนวนของสถาบันการศึกษาที่เพิ่มมากขึ้น (มัธยมศึกษา,วิทยาลัย,มหาวิทยาลัย)
และอัตราการเพิ่มของประชากรที่ได้รับการศึกษามีสูงขึ้น ก่อให้เกิดการขยายตัวของจำนวนนักเรียน
การเติบโตทางด้านเศรษฐกิจของโลกในอนาคต
จะมีส่วนช่วยให้อัตราการใช้ปากกาต่อคนมีสัดส่วนที่สูงขึ้น

การส่งออกสินค้าไปขายต่างประเทศ มีปัญหาเรื่องภาษีนำเข้าแต่ละประเทศสูงกว่าประเทศไทย
(ยกเว้น ญี่ปุ่น ,ฮ่องกงและ UAE ) ซึ่งเมื่อเปรียบเทียบสินค้าที่มีรูปลักษณ์ใกล้เคียงกัน
ปากกาส่งออกของบริษัทจะมีราคาสูงกว่า
ผู้จำหน่ายในต่างประเทศจึงซื้อปากกาที่ผลิตในประเทศของเขาเอง
หรือปากกาที่มาจากประเทศจีนไปขาย

ปัจจัยความเสี่ยง

  3.1.ปัจจัยความเสี่ยงต่อการดำเนินธุรกิจของบริษัท และบริษัทย่อย คือ

ด้านการตลาด บริษัทไม่มีลูกค้ารายใหญ่ที่รับซื้อสินค้าไปจำหน่ายที่มีเกินร้อยละ30 ของยอดขายรวม
แต่มีลูกค้ากระจายไปทั่วทั้งในเขตกรุงเทพมหานคร และในจังหวัดต่าง ๆ ทั่วประเทศ
ซึ่งเป็นปรากฏการณ์ปกติของลูกค้าที่ประกอบธุรกิจจำหน่ายเครื่องเขียนทุกราย
และแต่ละรายจะสั่งซื้อสินค้าเครื่องเขียนจากผู้ผลิตทุกรายไปวางเสนอจำหน่ายให้ผู้บริโภคเลือกตัดสินใจซื้อหาไปทั้งหมด
แม้ลูกค้าบางราย บางฤดูกาล
อาจสั่งซื้อสินค้าเครื่องเขียนของบริษัทในจำนวนมากกว่าการสั่งซื้อสินค้าของผู้ผลิตรายอื่นบ้าง
แต่ไม่ได้สั่งซื้อจำนวนมากถึงระดับดังกล่าว

ตลาดปากกาลูกลื่นทั้งภายในประเทศและในต่างประเทศ ยังคงมีสภาพการแข่งขันสูงขึ้นมากตามลำดับ
ปัจจัยที่มีผลกระทบต่อส่วนแบ่งตลาด ให้มีผลเพิ่มขึ้นหรือลดลง คือ รูปแบบ คุณภาพ และราคาสินค้า
รูปแบบสีสันมีการเปลี่ยนแปลงอย่างรวดเร็วมาก
ประกอบกับนโยบายของรัฐบาลเรื่องการการลดอัตราภาษีนำเข้าสินค้าสำเร็จรูปให้เหลือเพียง 5%
และ 0 % จึงเป็นช่องทางให้คู่แข่งมีการนำเข้าปากกาจากประเทศจีนและประเทศอินเดีย
ซึ่งมีรูปแบบปากกาหลากหลาย สีสันสวยงามมาจำหน่ายเป็นจำนวนมาก
ราคาถูกกว่าเนื่องจากค่าแรงงานในประเทศจีนและประเทศอินเดีย ต่ำ
วัตถุดิบที่ใช้ก็มาจากภายในประเทศนั่นเอง แต่คุณภาพสินค้ายังไม่ได้มาตรฐาน

บริษัท ตระหนักในความเสี่ยงจุดนี้ดี จึงต้องพยายามลดต้นทุน และรักษาระดับคุณภาพ
เพิ่มรูปแบบปากกาให้สวยงาม เป็นแบบใหม่ๆ
โดยได้ปรับเปลี่ยนรูปแบบผลิตภัณฑ์ให้ทันสมัยตรงกับความต้องการของตลาด
พร้อมกับมีการเพิ่มผลิตภัณฑ์ในกลุ่มเครื่องเขียนให้ครบวงจร เช่น ลวดเย็บกระดาษ แท่นประทับตรา
ดินสอสีไม้ ยางลบ สีเทียน ไม้บรรทัด เป็นต้น
ทั้งนี้เพื่อขยายส่วนแบ่งการตลาดในประเภทเครื่องเขียนให้มากขึ้น
บริษัทยังได้นำเข้าปากกาลูกลื่นบางผลิตภัณฑ์ซึ่งมีคุณภาพและราคาเหมาะสม
และยังไม่มีผู้ใดนำเข้ามาจำหน่ายโดยคาดว่าการนำเข้าสามารถสนองตอบความต้องการความแปลกใหม่ของตลาดได้

  ด้านการผลิต ปัจจัยที่มีผลกระทบต่อการผลิตสินค้า คือ
  เครื่องจักรและเทคโนโลยีที่ใช้ในการผลิตสินค้าของบริษัท

เดิม ค่อนข้างจะยังล้าสมัย ขาดบุคลากรที่สามารถติดตามความก้าวหน้าของเทคโนโลยีที่ทันสมัย
วิธีการผลิตยังเป็นแบบเดิม เมื่อตลาดมีความต้องการสินค้ามากขึ้น รวดเร็วขึ้น
การผลิตไม่สามารถตอบสนองความต้อง การได้
บริษัทจึงได้มีการนำเข้าเครื่องจักรและเทคโนโลยีที่ทันสมัยเข้ามาช่วยในการผลิตเพื่อให้สามารถผลิต
สินค้าปากกาที่มีคุณภาพตรงตามมาตรฐานที่กำหนดไว้ โดยเครื่องจักรที่นำเข้ามานั้นมีกำลังการผลิตสูง
สามารถที่จะตอบสนองความต้องการของผู้บริโภคได้
นอกจากนี้บริษัทยังได้ส่งบุคลากรของบริษัทเข้ารับการอบรมในเทคโนโลยีต่าง ๆ ที่ทันสมัย
เพื่อที่จะสามารถนำมาพัฒนาเทคโนโลยีที่ใช้อยู่ให้เกิดประสิทธิภาพมากยิ่งขึ้น
พร้อมกับส่งบุคลากรไปดูงานและฝึกอบรมจากประเทศที่พัฒนาแล้วคือ ญี่ปุ่น สวิสเซอร์แลนด์
และเยอรมัน ทำให้เพิ่มความก้าวหน้าทางเทคโนโลยีที่ทันสมัย
วิธีการผลิตที่ได้ผลตรงกับความต้องการของผู้บริโภคทั้งรูปแบบและคุณภาพ

บริษัทมีปริมาณและกำลังการผลิต ปี 2553 ปี 2554 ปี 2555 ปี2556 ปี 2557

กำลังการผลิตเต็มที่ปากกา (ล้านด้าม) 566 554 554 384 384

ริมาณการผลิตจริงปากกา (ล้านด้าม) 131 113 113 115 85

การใช้กำลังการผลิต (%) 23.14% 20.40% 20.40% 29.95% 22.14 %

อัตราการเพิ่ม(ลด)ของปริมาณการผลิต (%) (0.29%) (2.74%) 2.74% 9.55% (7.81%)

ด้านวัตถุดิบ วัตถุดิบที่ใช้ในการผลิตสินค้าปากกา ส่วนใหญ่จะเป็นการนำเข้ามาจากต่างประเทศ
ซึ่งเป็นวัตถุดิบที่

มีคุณภาพสูง เหมาะที่จะใช้ในการผลิตสินค้าปากกาให้ได้คุณภาพดี จากการที่บริษัทต้องนำเข้าวัตถุดิบ
จึงทำให้ต้นทุนในการผลิตปากกาของบริษัทมีต้นทุนที่ค่อนข้างสูง ประกอบกับสภาวการณ์ในปัจจุบัน
ทั้งทางด้านการเมือง ด้านภาษี ราคาน้ำมันเชื้อเพลิงในตลาดโลกที่มีราคาสูงขึ้น

ปัจจัยดังกล่าวล้วนแล้วมีผลกระทบต่อการนำเข้าวัตถุดิบ โดยทำให้ต้นทุนในการผลิตก็สูงขึ้นด้วย
ผู้บริหารของบริษัทได้ใช้ความพยายามในการแก้ไขปัจจัยที่มีผลกระทบต่อต้นทุนในการผลิต
โดยหาแหล่งวัตถุดิบภายในประเทศที่มีคุณภาพระดับเดียวกันกับการนำเข้าจากต่างประเทศมาใช้ทดแทนบางส่วน
เพื่อเป็นการลดต้นทุนในการผลิต ทำให้สามารถลดความเสี่ยงในเรื่องการนำเข้าวัตถุดิบลงได้
และทำให้บริษัทสามารถที่จะสู้กับคู่แข่งขันทั้งในประเทศและต่างประเทศได้

สภาพปัญหาเกี่ยวกับวัตถุดิบ ในด้านการผลิตสินค้า บมจ.ดี.ที.ซี.อินดัสตรี่ส์
ยังไม่มีปัญหาเกี่ยวกับวัตถุดิบแต่อย่างใด

+---------------+--------+---------+---------+---------+-------+------+
| วัต            | ปี 2557 | สัดส่วน   | ปี 2556  | สัดส่วน   | ปี     | ส    |
| ถุดิบและผู้จำหน่าย |        |         |         |         | 2555  | ัดส่วน |
|               | จำนว   | %       | จำน     | %       |       |      |
| ประเภทผู้จำหน่าย | น(บาท) |         | วน(บาท) |         | จำนวน | %    |
|               |        |         |         |         | (บาท) |      |
+---------------+--------+---------+---------+---------+-------+------+
| เ             | -      | -       | -       | -       | -     | -    |
| ม็ดพลาสติก(KGS) |        |         |         |         |       |      |
|               | 28,805 | 100     | 28,225  | 100     | 3     | 100  |
| ต่างประเทศ     |        |         |         |         | 2,385 |      |
|               |        |         |         |         |       |      |
| อื่น ๆ          |        |         |         |         |       |      |
| หล            |        |         |         |         |       |      |
| ายรายในประเทศ |        |         |         |         |       |      |
+---------------+--------+---------+---------+---------+-------+------+
| หมึก(KGS)      | 8,825  | 74.49   | 12,513  | 76.08   | 11565 | 5    |
|               |        |         |         |         |       | 7.68 |
| ต่างประเทศ     | 3,023  | 25.51   | 3,934   | 23.92   | 8487  |      |
|               |        |         |         |         |       | 4    |
| ในประเทศ      |        |         |         |         |       | 2.32 |
+---------------+--------+---------+---------+---------+-------+------+
| ล             | 9,984  | 96.89   | 10,979  | 97.86   | 19425 | 9    |
| วดทองเหลืองและ |        |         |         |         |       | 5.44 |
|               | 320    | 3.11    | 0.24    | 2.14    | 829   |      |
| NICKEL (KGS)  |        |         |         |         |       | 4.56 |
|               |        |         |         |         |       |      |
| ต่างประเทศ     |        |         |         |         |       |      |
|               |        |         |         |         |       |      |
| ในประเทศ      |        |         |         |         |       |      |
+---------------+--------+---------+---------+---------+-------+------+
| TIP(PCS)      | -      | -       | -       | -       | -     | -    |
|               |        |         |         |         |       |      |
| ต่างประเทศ     | 60,0   | 100     | 110,    | 100     | 1     | 100  |
|               | 00,000 |         | 000,000 |         | 00,00 |      |
| BALL(PCS)     |        |         |         |         | 0,000 |      |
|               |        |         |         |         |       |      |
| ต่างประเทศ     |        |         |         |         |       |      |
| Switzerland   |        |         |         |         |       |      |
+---------------+--------+---------+---------+---------+-------+------+

วัตถุดิบสำคัญที่ใช้ในการผลิต คือ เม็ดพลาสติก, ลวด, หัว BALL และน้ำหมึก
ราคาของวัตถุดิบที่ใช้ในการผลิต จะมี การเปลี่ยนแปลงระดับราคาค่อนข้างสูง
ต่อเมื่อมีเหตุการณ์ผิดปกติอย่างรุนแรง เช่น
ปัญหาที่อัตราแลกเปลี่ยนเงินตราต่างประเทศผันผวนมากๆ
หรือราคาน้ำมันในตลาดโลกมีการปรับตัวสูง มีผลทำให้ต้นทุนการผลิตสูงขึ้น
การใช้วัสดุอื่นทดแทนคงเป็นไปได้ยาก เนื่องจากในปัจจุบันนี้ยังไม่มีวัตถุดิบอื่นทดแทนได้

การจัดหาวัตถุดิบเพื่อใช้ในการผลิตปากกา และผลิตภัณฑ์เครื่องเขียนอื่นๆ
บริษัทได้สรรหาแหล่งวัตถุดิบอยู่ตลอดเวลา เพื่อลดปัญหาการขาดแคลนวัตถุดิบ
และการต่อรองราคาที่สามารถลดต้นทุนในการผลิตได้โดยคุณภาพ ของวัตถุดิบยังคงไว้ซึ่งประสิทธิภาพ

ด้านการขนส่ง บริษัทได้จัดการขนส่งสินค้า ด้วยยานพาหนะของบริษัทเอง และแก้ไขปัญหาความเสี่ยง
ที่เกิดจากราคาน้ำมันเชื้อเพลิงซึ่งมีแนวโน้มสูงขึ้นต่อไปอีก
การลดต้นทุนการขนส่งด้วยการวางแผนกำหนดเส้นทางขนส่ง พร้อมมีมาตรการ ควบคุม ตรวจสอบ
การใช้ยานพาหนะ รถยนต์ขนาดใหญ่เท่าที่จำเป็น ด้วยการใช้รถยนต์ขนส่งขนาดเล็ก
เป็นปิคอัพและได้เปลี่ยนระบบให้ใช้แก๊สได้ทุกคัน
ไม่ใช้พนักงานขับรถแต่ให้พนักงานขายขับยานพาหนะนั้นขนสินค้าไปเอง
หากถึงฤดูกาลที่มีคำสั่งซื้อจำนวนมาก
บริษัทก็ได้จัดส่งสินค้าไปให้ลูกค้าโดยเลือกใช้บริษัทรับขนส่งที่เหมาะสมและคิดค่าขนส่งที่ต่ำสุด
เพราะบริษัทรับขนส่งสินค้าของเอกชนมีหลายรายด้วยกันให้เลือก

ปัญหาเรื่องราคาน้ำมัน ที่ยังปรับตัวสูงขึ้น
มีผลทำให้ราคาเม็ดพลาสติกที่เป็นวัตถุดิบหลักในการผลิตสูงขึ้นและค่าขน ส่งปรับตัวสูงขึ้น
จากการที่สภาพเศรษฐกิจถดถอยทุกภูมิภาคทั่วโลก
กำลังการซื้ออ่อนลงผู้บริโภคจะเลือกซื้อเฉพาะสิ่งที่จำเป็นและมีราคาที่เหมาะสมเท่านั้น
ประกอบกับสินค้าจากประเทศจีน ซึ่งมีกำลังการผลิตที่สูงและต้นทุนที่ต่ำกว่ากระจายไปทั่ว
พ่อค้าคนกลางจึงมีโอกาสเลือกสินค้าเพื่อจำหน่าย ที่มีราคาที่ถูกกว่าหรือที่สามารถทำกำไรได้มากกว่า
โดยไม่สนใจกับตราหรือคุณภาพสินค้า
การที่มีสินค้าเข้ามาในตลาดมากมีการเปลี่ยนรูปแบบอยู่ตลอดเวลา ทำให้บริษัทได้รับผลกระทบ
ไม่สามารถเพิ่ม

ยอดขายให้เป็นไปตามเป้าหมายได้

ด้านการเงิน เรื่องการเงินของบริษัท โดยเฉพาะเรื่องการใช้วงเงินสินเชื่อจากสถาบันการเงิน
จำนวนเป็นไปตามที่ได้แจกแจงไว้ ในรายงานนี้ข้อ 2.5
บริษัทได้บริหารจัดการความเสี่ยงในด้านการเงินมาโดยตลอด บริษัทเป็นลูกค้าที่ดีของสถาบันการเงิน
เพราะมีศักยภาพการผลิตและการจำหน่ายอยู่ในระดับดี
มีสินทรัพย์ค้ำประกันมูลค่าสูงและเป็นการกู้เงิน เพื่อใช้เป็นทุนหมุนเวียนเมื่อจำเป็น
มีการชำระดอกเบี้ยตรงตามกำหนด รายการใดต้องส่งคืนเงินต้น
ก็ได้จัดส่งได้ครบตรงตามงวดตลอดมา

ด้านกฏหมายใน การเปลี่ยนแปลงนโยบายของรัฐบาล
ความเสี่ยงจากการเปลี่ยนแปลงนโยบายของรัฐบาล และจากด้านกฏหมายที่เกี่ยวข้องกับ
บมจ.ดี.ที.ซี.อินดัสตรี่ส์ โดยตรงไม่มี เว้นแต่รัฐบาลจะมีนโยบายทำข้อตกลงกับต่างประเทศ
ประเทศหนึ่งประเทศใดในเรื่อง FTA ผลิตภัณฑ์สินค้าของบริษัท น่าจะไม่เกี่ยวข้อง
แต่เรื่องการลดภาษีนำเข้าผลิตภัณฑ์สินค้าที่เป็นประเภทเดียวกัน
เหมือนกันกับผลิตภัณฑ์สินค้าที่บริษัทผลิตออกจำหน่ายในประเทศ มีผลทำให้ส่วนแบ่งของตลาดลดลง
ดังที่ได้กล่าวมาแล้วว่าบริษัทได้แก้ไขความเสี่ยงในด้านนี้ ด้วยการผลิตสินค้าให้มีแบบ มีคุณภาพที่ดี
มีมาตรฐานดี และรักษาข้อดีดังกล่าวนี้ไว้ให้ได้ จึงทำให้สามารถบรรเทาผลกระทบไปได้มาก

ปัจจัยที่มีผลกระทบต่อผลการดำเนินงานในอนาคต

ตามที่ได้กล่าวมาแล้วในเรื่องความเสียงด้านกฏหมายในการเปลี่ยนแปลงนโยบายของรัฐบาลว่า
รัฐบาลจะมีนโยบายทำข้อตกลงกับต่างประเทศ ประเทศหนึ่งประเทศใดในเรื่อง FTA
แต่ผลิตภัณฑ์สินค้าของบริษัทน่าจะไม่เกี่ยวข้องนั้นก็เป็นส่วนหนึ่ง

แต่อีกส่วนหนึ่ง คือ
ในอนาคตของการรวมตัวเป็นประชาคมเศรษฐกิจอาเซียนที่จะมีผลจริงจังตั้งแต่วันที่ 1 มกราคม
2558 เป็นต้นไปนั้น โดยสรุปแล้ว จะมีปรากฏการณ์เกิดขึ้นกับการผลิตภัณฑ์สินค้าที่บริษัทผลิตได้
จะมีผลิตภัณฑ์สินค้าเดียวกันนั้นออกเสนอขายในตลาดของประเทศสมาชิกอาเซียนทุกประเทศ
จำนวนมากทั้งปริมาณและความหลากหลายของแบบผลิตภัณฑ์ และปริมาณของสินค้าที่มีมากขึ้น
เป็นการเพิ่มพลังสภาพการแข่งขันกันสูงขึ้น ย่อมมีผลกระทบกับผลการดำเนินงานของบริษัท
ทั้งการขายภายในประเทศ และการส่งออกของบริษัท

บริษัท ยืนหยัด แก้ไขความเสี่ยงอย่างแข็งขันในตลาดที่เปิดกว้าง
ให้สามารถรอดพ้นจากผลกระทบของสภาวะแวด ล้อม
และการเปลี่ยนแปลงของตลาดให้ได้ที่นอกจากจะต้องใช้หนทางลดต้นทุนเท่าที่ทำได้อย่างเหมาะสมแล้ว
ด้วยการเจียดผลกำไรส่วนหนึ่งจากปีที่ผ่านมา
ใช้จ่ายด้านการลงทุนพัฒนาคุณภาพสินค้าของบริษัทให้มีคุณภาพที่ดีขึ้น
รวมทั้งการออกแบบผลิตภัณฑ์สินค้าขึ้นใหม่ ให้สวยงาม ตรงกับความต้องการของผู้บริโภคมากขึ้น
ในปริมาณสินค้าตามความพอเพียงแก่การขาย และแข่งขันกับสินค้าเดียวกันนั้น ทั้งตลาดในประเทศ
และการส่งออก

3.2.ปัจจัยความเสี่ยงต่อการลงทุนของผู้ถือหลักทรัพย์

เมื่อกรรมการของบริษัท ได้ทำการบริหารปัจจัยความเสียงต่อการดำเนินธุรกิจของบริษัท
และบริษัทย่อย ดังกล่าวมาแล้ว
ซึ่งย่อมมีผลต่อการบริหารปัจจัยความเสี่ยงที่มีผลกับการลงทุนของผู้ถือหลักทรัพย์ อยู่แล้ว
เพื่อความมั่นใจของผู้ถือหลักทรัพย์ คณะกรรมการยังได้เน้นการปฏิบัติการดังที่กล่าวอยู่ในข้อ 10.
ทั้งหมด

ทรัพย์สินที่ใช้ในการประกอบธุรกิจ

4.1.ลักษณะสำคัญของทรัพย์สินถาวรของบริษัทและบริษัทย่อย

รายละเอียดทรัพย์สินของบมจ.ดี.ที.ซี.อินดัสตรี่ส์และบริษัทย่อย ณ 31 ธันวาคม 2557

บมจ.ดี.ที.ซี.อินดัสตรี่ส์ และบริษัทย่อยมีสำนักงานและโรงงานหลักตั้งอยู่เลขที่ 176 ถนนสุขุมวิท
ซอย 64 แขวงบาง

จาก เขตพระโขนง กรุงเทพมหานคร โดยอาคารและที่ดินเป็นกรรมสิทธิ์ของ บริษัทไดเรคท์
เทรดดิ้ง จำกัด มีเนื้อที่ประมาณ 7 ไร่ 111 ตารางวา มีอาคารสำนักงาน 1 หลัง อาคารโรงงาน
6 หลัง

  ------------------------ ----------------- ---------------- ----------------
  รายการ                   มูลค่าต้นทุน          ค่าเสื่อมราคาสะสม   มูลค่าตามบัญชี

  ที่ดิน                      27,670,167.00     -                27,670,167.00

  อาคารและส่วนปรับปรุงอาคาร   79,172,853.57     66,168,306.04    13,004,547.53

  เครื่องจักรและแม่พิมพ์โรงงาน   685,101,227.90    618,034,188.86   67,067,039.04

  เครื่องตกแต่งและเครื่องใช้     60,589,803.70     58,277,714.82    2,312,088.88

  ยานพาหนะ                 29,383,241.51     19,868,119.73    9,515,121.78

  สินทรัพย์ระหว่างก่อสร้าง       54,639,740.27     -                54,639,740.27

  รวม                      936,577,033.95    762,348,329.45   168,186,755.62
  ------------------------ ----------------- ---------------- ----------------

รายละเอียดทรัพย์สินของบมจ.ดี.ที.ซี.อินดัสตรี่ส์ ณ วันที่ 31 ธันวาคม 2557

  ------------------------ ----------------- ---------------- ----------------
  รายการ                   มูลค่าต้นทุน          ค่าเสื่อมราคาสะสม   มูลค่าตามบัญชี

  ที่ดิน                      21,748,167.00     -                21,748,167.00

  อาคารและส่วนปรับปรุงอาคาร   42,511,465.95     30,659,987.61    11,851,478.34

  เครื่องจักรและแม่พิมพ์โรงงาน   648,975,622.38    581,908,722.92   67,066,899.46

  เครื่องตกแต่งและเครื่องใช้     50,886,880.93     48,575,514.45    2,311,366.48

  ยานพาหนะ                 20,586,902.82     11,279,791.09    9,307,111.73

  สินทรัพย์ระหว่างก่อสร้าง       9,539,490.24      6,041,948.88     3,497,541.36

  รวม                      794,248,529.32    672,424,016.07   115,782,564.37
  ------------------------ ----------------- ---------------- ----------------

4.2.วงเงินสินเชื่อของ บมจ.ดี.ที.ซี.อินดัสตรี่ส์ ณ วันที่ 31 ธันวาคม 2557

4.3.วงเงินสินเชื่อของบจ.อาทิตน์เกรียงไกร ณ วันที่ 31 ธันวาคม 2557

  ----------------------- -------- --------------- -------------- ----------
  ธนาคาร                  ประเภท   วงเงิน           อัตราดอกเบี้ย     หลักประกัน

  นครหลวงไทย(พระราม 4)    O/D      2,000,000.00    MOR            2,3
  ----------------------- -------- --------------- -------------- ----------

4.4.วงเงินสินเชื่อของ บจ.ไดเรคท์เทรดดิ้ง ณ วันที่ 31 ธันวาคม 2557

  --------------------- -------- --------------- -------------- ------------
  ธนาคาร                ประเภท   วงเงิน           อัตราดอกเบี้ย     หลักประกัน

  นครหลวงไทย(พระราม4)   O/D      1,000,000.00    MOR            1

  กสิกรไทย(บางจาก)       O/D      5,000,000.00    MOR            บมจ.ดีทีซี

  กรุงไทย(พระโขนง)       O/D      5,000,000.00    ~~-~~          บมจ.ดีทีซี
  --------------------- -------- --------------- -------------- ------------

4.5. หลักทรัพย์ค้ำประกัน

(1) จดจำนองที่ดินพร้อมสิ่งปลูกสร้าง เลขที่ 176 ถนนสุขุมวิท ซอย 64 แขวงบางจาก,
เขตพระโขนง กรุงเทพฯ (ทรัพย์สินของ บจ.ไดเรคท์เทรดดิ้ง)

(2) จดจำนองที่ดินพร้อมสิ่งปลูกสร้างโครงการเอกชัย 2
จ.สมุทรสาคร(ทรัพย์สินของบมจ.ดี.ที.ซี.อินดัสตรี่ส์)

(3) จดจำนองที่ดินพร้อมสิ่งปลูกสร้างโครงการเอกชัย 3
จ.สมุทรสาคร(ทรัพย์สินของบมจ.ดี.ที.ซี.อินดัสตรี่ส์)

(4) จดจำนองที่ดินพร้อมสิ่งปลูกสร้างโครงการเอกชัย 1
จ.สมุทรสาคร(ทรัพย์สินของบมจ.ดี.ที.ซี.อินดัสตรี่ส์)

(5) จดจำนองเครื่องจักร (ทรัพย์สินของ บมจ.ดี.ที.ซี.อินดัสตรี่ส์)

4.6.ทรัพย์สิน ที่ไม่มีตัวตน

บริษัทมีทรัพย์สินทางปัญญา คือ ลิขสิทธิ์, สิทธิบัตร
และเครื่องหมายการค้าที่มีชื่อเสียงติดตลาดทั้งในประเทศและต่างประเทศของบริษัทเอง
ซึ่งเป็นผลสืบเนื่องจากการที่ บมจ.ดี.ที.ซี.อินดัสตรี่ส์ ได้ก่อตั้งฝ่ายวิจัยและพัฒนาผลิตภัณฑ์ขึ้นมา
มีผลทำให้ปัจจุบันนี้ บมจ.ดี.ที.ซี.อินดัสตรี่ส์ เป็นบริษัทเดียวในภูมิภาคเอเชีย
นอกจากญี่ปุ่นและเกาหลี ที่ทำการผลิตปากกาอย่างครบวงจร
เริ่มตั้งแต่การค้นคว้าวิจัยออกแบบสร้างสรรค์ ไปจนถึงขั้นตอนการผลิตต่างๆ เช่น สร้างแม่พิมพ์
ผลิตหัวปากกา ตลอดจนชิ้นส่วนต่างๆ ทั้งหมด อันเป็นเอกลักษณ์โดดเด่นที่น่าภูมิใจยิ่ง

ดังนั้น บมจ.ดี.ที.ซี.อินดัสตรี่ส์
จึงได้ทำการจดทะเบียนเครื่องหมายการค้าและสิทธิบัตรการออกแบบผลิตภัณฑ์ที่มีคุณค่าและมูลค่าต่อการประกอบธุรกิจไว้ทั้งในประเทศและประเทศต่างๆ
ทั่วโลก บริษัทได้จดทะเบียนสิทธิบัตรการออกแบบผลิตภัณฑ์ไว้จำนวนมาก มีอายุตามกฎหมาย
ทั้งกฎหมายไทยและต่างประเทศ คือ 10 ปี
นับจากวันที่ยื่นขอจดแบบผลิตภัณฑ์ที่เลยระยะเวลาอายุสิทธิบัตรแล้ว เป็นแบบทั่วไปทันที
ซึ่งไม่อาจแจกแจงวันล่วงเลยอายุไว้แต่ละรายได้

เครื่องหมายการค้า ก็เช่นเดียวกัน มีอายุตามกฎหมาย ทั้งกฎหมายไทยและต่างประเทศ คือสิบปี
นับจากวันที่ยื่นคำขอจด แต่เมื่อครบอายุแล้ว บริษัทได้มอบให้สำนักกฎหมาย เป็นผู้ทำดัชนีวันครบ
วันที่ต้องต่อสืบเนื่องกันตลอดมา โดยเฉพาะเครื่องหมายการค้าที่ทรงคุณค่า เช่น LANCER เป็นต้น
เนื่องจากบริษัทได้จดทะเบียนไว้เป็นจำนวนมาก ซึ่งไม่อาจแจกแจงวันครบวันต่ออายุไว้
ของแต่ละรายได้

ทั้งแบบผลิตภัณฑ์ และเครื่องหมายการค้า
มีผลต่อชื่อเสียงของคุณภาพและรูปแบบที่สวยงามใช้สอยได้ดีโดยเฉพาะ

เครื่องหมายการค้าของบริษัท เป็นเครื่องหมายที่ผู้บริโภคเชื่อถือในคุณภาพที่คุ้มราคา
จึงมีผลให้ผลิตภัณฑ์สินค้าของบริษัทติด

ตลาดทั้งภายในประเทศและต่างประเทศ ทำให้การประกอบธุรกิจของบริษัทก้าวหน้ามาตามลำดับ

ทั้งเครื่องหมายการค้า และสิทธิบัตรที่บริษัทมีอยู่มีความสวยงาม เป็นศิลป์ประยุกต์อีกด้วย
บริษัทจึงได้ลิขสิทธิ์ในศิลป์ประยุกต์นั้นๆ ไปด้วย

ข้อพิพาททางกฏหมาย

ข้อพิพาทที่น่าจะก่อให้เกิดผลเสียหายแก่บริษัท ไม่มี

ข้อมูลทั่วไปและข้อมูลสำคัญอื่น

  6.1. ข้อมูลทั่วไป

  บมจ.ดี.ที.ซี.อินดัสตร่ส์ ได้จดทะเบียนบริษัทไว้ตามเลขทะเบียนบริษัท บมจ.0107537001196
  สำนักงานใหญ่ตั้งอยู่

  เลขที่ 176 ถนนสุขุมวิทซอย 64 แขวงบางจาก เขตพระโขนง กรุงเทพมหานคร โทรศัพท์
  0-2311-1371-6 โทรสาร02-741-4799 http://www.lancerpen.com email :
  lancerpen@yahoo.com

+---------------------------------------+-----+--------+--------+------+
| 6.2.ข้อมูลที่สำคัญ อัตราส่วนทางการเงินที่สำคัญ   |     | 2557   | 2556   | 2555 |
|                                       |     |        |        |      |
| ของบริษัทและบริษัทย่อย(งบการเงินรวม)        |     |        |        |      |
+---------------------------------------+-----+--------+--------+------+
| อัตราส่วนสภาพคล่อง                       | เท่า | 3.76   | 6.57   | 4.83 |
+---------------------------------------+-----+--------+--------+------+
| อัตราส่วนหมุนเวียนลูกหนี้การค้า               | เท่า | 4.78   | 4.57   | 6.26 |
+---------------------------------------+-----+--------+--------+------+
| ระยะเวลาเก็บหนี้เฉลี่ย                     | วัน  | 76     | 69     | 70   |
+---------------------------------------+-----+--------+--------+------+
| อัตราส่วนหมุนเวียนสินค้าคงเหลือ              | เท่า | 10.16  | 2.20   | 2.36 |
+---------------------------------------+-----+--------+--------+------+
| ระยะเวลาขายสินค้าเฉลี่ย                   | วัน  | 36     | 155    | 154  |
+---------------------------------------+-----+--------+--------+------+
| อัตรากำไรขั้นต้น                          | %   | 39.42  | 31.17  | 3    |
|                                       |     |        |        | 3.38 |
+---------------------------------------+-----+--------+--------+------+
| อัตราผลตอบแทนผู้ถือหุ้น                     | %   | 1.16   | 4.17   | 4.28 |
+---------------------------------------+-----+--------+--------+------+
| อัตราผลตอบแทนจากสินทรัพย์                 | %   | 0.98   | 3.17   | 3.64 |
+---------------------------------------+-----+--------+--------+------+

สรุปผลการดำเนินงานและฐานะทางการเงินของบริษัทและบริษัทฯ ย่อยมีรายได้รวมสำหรับปี
สิ้นสุดวันที่ 31 ธันวาคม 2557 จำนวน 238.42 ล้านบาท (ปี 2556: จำนวน 256.22 ล้านบาท
รายได้รวมลดลงจำนวน 17.80 ล้านบาท ลดลงคิดเป็น 6.95% ของยอดขาย
เนื่องจากเป็นช่วงเศรษฐกิจชะลอตัวลง ความต้องการซื้อของผู้ใช้สินค้าลดลงเกือบทุกธุรกิจ
ทำให้ยอดขายในประเทศลดลงจำนวน 16.42 ล้านบาท
และการตั้งประมาณการรับคืนสินค้าห้างเพิ่มขึ้น จำนวน 1.38 ล้านบาท

ต้นทุนขาย สำหรับปิ 2557 มีจำนวน 166.10 ล้านบาท (ปี 2556 : จำนวน 174.29 ล้านบาท)
ต้นทุนขายลดลงจำนวน 8.19 ล้านบาท คิดเป็นอัตรากำไรขั้นต้นสำหรับปี 2557 เท่ากับร้อยละ
29.42% (ปี2556 :ร้อยละ 31.17%)
ต้นทุนลดลงเนื่องจากการนำวัตถุดิบและงานระหว่างทำต้นงวดมาใช้ลดลง จำนวน 2.26 ล้านบาท
,การนำสินค้าที่เสื่อมสภาพไปทำลาย ทำให้ต้นทุนลดลง จำนวน (3.59) ล้านบาท,
การโอนกลับรายการสินค้าที่ขายเป็นเศษซากของบริษัทย่อย ปีก่อน 2556 ลดลง ปี 2557
ไม่มีรายการ) จำนวน (2.34) ล้านบาท) รวมต้นทุนลดลงทั้งสิ้น 8.19 ล้านบาท

ค่าใช้จ่ายในการขาย สำหรับปี 2557 มีจำนวน 33.66 ล้านบาท (ปี 2556 : จำนวน 37.32
ล้านบาท) ค่าใช้จ่ายในการขายลดลงจำนวน 3.66 ล้านบาท ลดลงคิดเป็น 9.81%
เงินเดือนและสวัสดิ์การพนักงานและค่าใช้จ่ายส่งเสริมการขายลดลง ซึ่งลดลงตามยอดขายที่ลดลง

ค่าใช้จ่ายในการบริหารสำหรับปี 2557 มีจำนวน 33.02 ล้านบาท (ปี 2556:จำนวน 27.94
ล้านบาท) ค่าใช้จ่ายในการบริหารเพิ่มขึ้น 5.08 ล้านบาท
เนื่องจากปรับปรุงผลขาดทุนสินค้าเสื่อมสภาพ (ส่วนที่นำไปทำลาย Ofsset กับค่าใช้จ่ายต้นทุนขาย)
เพิ่มขึ้นจำนวน 3.59 ล้านบาท และการลดสำรองการด้อยค่าเงินลงทุน บ.ย่อย (ปี 56
เดิมขาดทุน>เป็นกำไร) จำนวน 2.98 ล้านบาท ค่าใช้จ่ายอื่น ๆ ลดลง จำนวน 1.49 ล้านบาท
(รวมค่าใช้จ่ายบริหารเพิ่มขึ้น 5.08 ล้านบาท)

ดังนั้นบริษัท ดี.ที.ซี.อินดัสตรี่ส์ จำกัด (มหาชน) และบริษัทย่อยมีผลกำไรสุทธิสำหรับปี สิ้นสุดวันที่
31 ธันวาคม 2557 กำไรสุทธิจำนวน 3.39 ล้านบาท (ปี 2556: กำไรสุทธิจำนวน 12.24
ล้านบาท กำไรสุทธิลดลง 8.85 ล้านบาท กำไรสุทธิต่อหุ้นสำหรับปี สิ้นสุดวันที่ 31 ธันวาคม 2557
กำไรสุทธิต่อหุ้นจำนวน 0.34 บาท (ปี2556: กำไรสุทธิต่อหุ้น จำนวน 1.22 บาท
กำไรสุทธิต่อหุ้นลดลง จำนวน 0.88 บาท

ความเปลี่ยนแปลง กำไรขาดทุน

แม้ยอดขายปี 2556 เท่ากับ 253.22 ล้านบาท เปรียบเทียบกับปีก่อน จำนวน 264.29 ล้านบบาท
ยอดขายลดลงจำนวน 11.07 ล้านบาท แต่กำไรสุทธิของกิจการยังเท่ากันกับปีก่อน จำนวน 12.32
ล้านบาท ส่วนหนึ่งมาจากการประหยัดต้นทุนการผลิต การใช้วัตถุดิบและโสหุ้ยการผลิตที่ลดลง

ภาระเศรษฐกิจและอุตสาหกรรมที่มีผลต่อการดำนินงาน

เศรษฐกิจของโลกในช่วงปี 2557 นับได้ว่าชะลอตัวลงไปจากปีก่อนเป็นอย่างมาก
ยกเว้นสหรัฐอเมริกาประเทศเดียวที่มีอัตราการเจริญเติบโตทางเศรษฐกิจเพิ่มขึ้นอย่างมีนัย
ส่วนประเทศในภูมิภาคอื่นๆ ของโลก ไม่ว่าจะเป็นประเทศใหญ่หรือเล็ก พัฒนามากหรือน้อย
ไม่ว่าจะในทวีปยุโรปลาตินอเมริกาตลอดมาจนถึงเอเชีย ซึ่งรวมทั้งญี่ปุ่นและเกาหลีใต้ด้วย
ต่างก็ต้องเผชิญกับสภาวะการถดถ้อยด้วยกัน เกือบทั้งหมด

สำหรับประเทศไทยเรา แม้ภาวะทางการเมืองจะดูคลี่คลายลงไปเป็นส่วนใหญ่แล้วก็ตาม
แต่ในทางเศรษฐกิจกลับได้รับผลกระทบจากการอ่อนตัวของเศรษฐกิจโลกอย่างรุนแรงมากขึ้น
โดยเฉพาะอย่างยิ่งการลดตัวลงของราคาและอุปทานสินค้าทางเกษตรเกือบทุกชนิด
และรวมไปถึงการลดลงของความต้องการสินค้าอุปโภคและอุตสาหกรรมอื่นๆ ด้วย
จากสภาวะเศรษฐกิจซบเซาดังกล่าว
อัตราการเจริญเติบโตของประเทศไทยจึงลดลงเหลือเพียงร้อยละ 0.8 เท่านั้น

ผลกการประกอบการของ บมจ.ดี.ที.ซี.อินดัสตรี่ส์ ในปี 2557
ภายใต้สภาวะการณ์ที่ไม่เอื้ออำนวยดังกล่าว นับได้ว่าสามารถประคองตัวอยู่ในระดับที่ดีมากพอสมควร
ทั้งนี้ยอดรายได้รวมของกลุ่มบริษัทลดลงเล็กน้อยจาก 256.22 ล้านบาทในปี 2556 เป็น 238.42
ล้านบาทในปี 2557 อย่างไรก็ตาม ต้นทุนขายและค่าใช้จ่ายในการขายสามารถปรับลดลงได้เช่นกัน
โดยต้นทุนขายลดลงจาก 174.29 ล้านบาทในปี 2556 เหลือ 166.10 ล้านบาทในปี 2557 และ
ค่าใช้จ่ายในการขายก็ลดลงจาก 37.32 ล้านบาท เหลือ 33.66 ล้านบาทเช่นกัน

อย่างไรก็ตาม จุดที่กระทบกระเทือนมากจากค่าใช้จ่ายในการบริหาร ซึ่งเพิ่มขึ้นจาก 27.94
ล้านบาทในปี 2556 มาเป็น 33.02 ล้านบาทในปีที่แล้ว
ทั้งนี้เพราะมีการปรับตัวเลขของสินค้าเสื่อมคุณภาพและการปรับเพิ่มสำรองเพิ่มขึ้นตามมาตรฐานการบัญชีใหม่

ผลประกอบการรวมสิ้นสุด ณ วันที่ 31 ธันวาคม 2557 ของกลุ่มบริษัท ดี.ซี.ที.ซี อินดัสตรี่ส์
จึงปรากฏยอดกำไรสิทธิ 3.39 ล้านบาทหรือ 0.34 บาทต่อหุ้น ลดลงจากปี 2556 ซึ่งมี 12.24
ล้านบาทหรือ 1.22 บาทต่อหุ้น

ที่มา: สารจาก ดร.สารธิต อุทัยศรี ประธานกรรมการของบริษัท 2557

ความเชื่อมโยงกับนโยบาย กลยุทธ์ หรือการตัดสินใจทางธุรกิจ
และวิเคราะห์ว่าเป็นไปตามเป้าหมายที่กำหนดไว้หรือไม่ และอธิบายสาเหตุที่เกิดความแตกต่าง

มองไปในอนาคตก็ยังไม่สามารถเห็นชัดว่า
สถานะการณ์โลกจะคลี่คลายหรือเพิ่มความตรึงเครียดมากขึ้น ทั้งในด้านการเมือง สังคม
และเศรษฐกิจ ประเด็นที่เห็นว่าเป็นสุขทัศน์ได้สำหรับประเทศไทยคือ
การปรับตัวเพื่อเตรียมเข้าสู่สังคมเศรษฐกิจอาเซียน (AEC) ในปลายปี 2558 นี้
และที่น่าจะหวังได้มากคือการเร่งใช้งบประมาณแผ่นดินในการลงทุนด้านโครงสร้างสาธารณูปโภคตามแผนที่วางไว้
ทั้งนี้หลายฝ่ายก็คาดว่าอัตราการเจริญเติบโตทางเศรษฐกิจไทยในปี 2558 จะอยู่ในระดับร้อยละ
3.5-4 ซึ่งไม่เลวแต่ก็จะไม่ดีมากนักเมื่อเปรียบกับประเทศในอาเชียนด้วยกัน ซึ่งถ้าเป็นเช่นนั้น
การประกอบการของบริษัทเราน่าจะต้องกระเตื้องดีขึ้นแน่นอน

ที่มา: สารจาก ดร.สารธิต อุทัยศรี ประธานกรรมการของบริษัท 2557

6.3.ข้อมูลอื่นที่เกี่ยวข้อง

นิติบุคคลที่บริษัทฯ(บริษัทย่อย) ถือหุ้นตั้งแต่ร้อยละ 10 ขึ้นไป

ชื่อบริษัท สถานที่ตั้งสำนักงานใหญ่ ประเภทธุรกิจ จำนวนหุ้นทั้งหมด อัตราการถือหุ้น ชนิดของหุ้น

จำนวนหุ้นที่ถือ(%)

1.บจก.ไดเรคท์ เทรดดิ้ง กรุงเทพฯ ซื้อ-ขายเครื่องเขียน 15,000 14,580 99 หุ้นสามัญ

2.บจก.อาทิตย์เกรียงไกร กรุงเทพฯ ส่งออกเครื่องเขียน 1,200,000 1,188,000 99 หุ้นสามัญ

6.4. เงินลงทุนในบริษัท อื่น คือ

  ----------------- ------------ ------------ ------------- ----------- -------
  บริษัท              ทุนชำระแล้ว    สัดส่วน-ลงทุน   เงินลงทุน-บาท   ปี 2556      
                                                            เงินปันผล     

  บมจ.ธรรมนิติ        50,000,000   0.09         51,000        18,000      
  ----------------- ------------ ------------ ------------- ----------- -------

6.5.ข้อมูลอื่นที่เกี่ยวข้อง อ้างอิง

นายทะเบียนหลักทรัพย์ บริษัทศูนย์รับฝากหลักทรัพย์ (ประเทศไทย ) จำกัด ถานที่ตั้ง
อาคารตลาดหลักทรัพย์แห่งประเทศไทยเลขที่ 62 ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ (662)359-1200

ผู้สอบบัญชีประจำปี 2556 นางสาวชวนา วิวัฒน์พนชาติ (ผู้สอบบัญชีรับอนุญาตเลขที่
4712)สำนักงานปิติเสวี 8/4 ชั้นที่ 1,3 ซอยอมรพันธ์ 4 ถนนวิภาวดีรังสิต แขวงลาดยาว
เขตจตุจักร กรุงเทพมหานคร 10900

สถาบันการเงิน 1. ธนาคารทหารไทย จำกัด(มหาชน) สำนักงานใหญ่ สถานที่ตั้ง 3000
ถนนพหลโยธิน เขตจตุจักร กรุงเทพมหานคร 10900 2. ธนาคารนครหลวงไทย จำกัด(มหาชน)
สาขาพระราม 4 สถานที่ตั้ง 2940 ถ.พระราม 4 แขวงคลองตัน เขตพระโขนง กรุงเทพฯ 3.
ธนาคารกรุงไทย จำกัด(มหาชน)สาขาพระโขนงสถานที่ตั้ง 3/15 ถ.สุขุมวิท 71 เขตพระโขนง
กรุงเทพฯ 4. ธนาคารไทยพาณิชย์ จำกัด(มหาชน) สาขาบางจาก สถานที่ตั้ง 2425/5 ถนนสุขุมวิท
แขวงบางจาก เขตพระโขนง กรุงเทพมหานคร 5.ธนาคารกรุงศรีอยุธยา จำกัด(มหาชน)
สาขาบางกอกน้อย สถานที่ตั้ง 631/16 ถ.จรัลสนิทวงศ์ เขตบางกอกน้อย กรุงเทพมหานคร 6.
ธนาคารกรุงเทพ จำกัด(มหาชน) สำนักสีลม สถานที่ตั้ง 333 ถ.สีลม กรุงเทพฯ